
DISSERTATIO  MEDTGA 

INAUGURALIS, 

r>s 

SCARLATINA. 


RICHARDO  GAMBLE,  Auctore. 


PROGEMIUM* 

IN  hac  dissertatione,  mihi  in  animo  est  de  Scar¬ 
latina  tum  simplice,  tum  anginosa,  et  de  Cy¬ 
nanche  Maligna,  utpote  ejusdem  generis  varieta¬ 
tibus,  disserere.  Huic  sententiae  adversari  Culi  en, 
Burserius,  Withering,  aliosque  auctores  claros 
haud  inscius  sum.  Omnia  argumenta,  qu^  de 
hac  re  in  medium  protulerunt,  perscrutari  non 
operae  fuerit  pretium  ;  attamen  speciosissima  re¬ 
fellere  non  prorsus  supervacaneum  videtur, 

CuLLEN  ait  “  Certe  enim,  testibus  Sydenhanio 
ft  aliis.  Scarlatina  simplex,sive  nulla  comitante  Cy- 

A  nanche^ 

nanche,  aliquando  observata  fuit  et  datur 
Esto  ;  sed  non  sequitur  conclusio  itaque  con¬ 
tagio  quasdam  specifica  efflor  esc  entiam  cutis  Scar¬ 
latinam  et  hanc  absque  affectione  quadam  cynan- 
chica  gignensd’  Iterum  notat  cum  tamen  con¬ 
tagiones  istae  ita  differe  possint,  ut  altera  cutem, 
altera  fauces  magis  et  primario  afficere  proclivis 
sit,  hanc  differentiam  inter  Scarlatinae  et  Cynan» 
chis  Malignae  contagionem  semper  inesse  putod* 
Harum  observationum  solertium  vim  totam  labe¬ 
facit  res  facta,  nam  bene  cognitum  est  eandem 
contagionem  genuisse  in  eadem  familia  Cynan- 
chem  malignam  exquisite  designatam  aeque  aq 
Scarlatinam  mitissimam,  Insuper  adjicit  Cullen 
In  morbo  epidemico,  quem  pro  Scarlatina  ha¬ 
bui,  aliquot  aegrotantium  sine  Cynanche  quacun¬ 
que  erant.” — Certe  ita  res  se  habet ;  Cynanches 
vero  malignae  etiam  exempla  occurrere  scimus 
sine  ulla  cutis  efflorescentia ;  cseterum,  in  talibus 
exemplis,  exoriri  morbum  e  contagione  concitanti 
symptomata  usitata  dissimili  non  colligimus* 

Tantummodo  probavit  Withering  (ut  opi- 

« 

nor)  morbum,  de  quo  tractamus,  tempestate, 

sitiij 

^  Synopo  NosoL  Metliod.  vol,  ii,  p,  138, 

situ,  aliisque  rebus  adventitiis  ita  variari  posse,  ^ 
ut  nunc  grassetur  Scarlatina,  nunc  Cynanche 
Maligna.  Synocham  comitari  Scarlatinam,  fe¬ 
brem  vero  in  Cynanche  Maligna  esse  typhoidem 
asserunt  opinionis  Culienian^  fautores.  Hoc  in 
omnibus  casibus  non  verum  est ;  sed  sit  sane, 
attamen  contagionum  differentia  non  inde  arguere 
potest ;  nam  in  morbis  nonnullis,  scilicet  Variola, 
Rubeola,  Peste  saepe  accidit  idem. 

Scarlatina  historiam  Kterariam  scribere, 
vel  epochas  quibus  apparuit  morbus  enumerare, 
hujus  dissertationis  limitibus  haud  consenta¬ 
neum  videatur.  Sufficiat  memorare,  primo  ob¬ 
servatum  esse  in  Hispania  saeculi  decimi  septimi 
initio,  deinde  terrarum  orbem  pervagatum.  In 
hac  insula,  symptomata  methodumque  medendi 
primus  accurate  monstravit  Fothergill.  Longe 
ante  Sydenham  profecto  febriculam  cum  efflo¬ 
rescentia  rubra,  cui  nomen  Scarlatina  imposuit, 
descripserat,  verum  de  ejus  natura  nil  certi  ha¬ 
bens,  silentio  praetereundum  esse  judico. 

Etsi  mihi  satis  pateat  una  eademque  causa 
excitante  gigni  tres  species  supradictas,  tamen 

A  2  perspicuitatis 

perspicuitatis  gratia,  eas  maxima  ex  parte  sepa- 
ratim  tractare  propono. 


HISTORIA  MORBI. 

Plerumque  late  grassatur  Scarlatina,  et  sem« 
per  contagiosa  habita  est.  Variis  annis,  plagisqu© 
variis  multum  differunt  signa.  Nunc  adeo  vehe-, 
mentia  ut  auxilium  artis  superent ;  nunc  adeo 
lenia  ut  viribus  naturae  facile  cedant.  Quinetiam 
in  eodem  epidemico  ita  variant  ut  historia  omnes 
quas  morbus  induit  formas  complectens  tradi  ne-, 
queat,  attamen  secundum  ordinem  praedictam  : 
aggrediar. 

In  Scarlatina  simplice  cernitur  species  mitissi^  j 
ma  ;  rigore  leni  incipit,  cui  calor  auctus  subse¬ 
quitur  ;  tunc  superveniunt  languor  et  lassitudo, : 
perraro  nausea  vel  vomitus.  Die  secundo  vel ; 
tertio,  cutis  (prscipue  pectoris  et  extremitatum  • 
superiorum)  rubet  solita  magis,  tument  manus  et  ^ 
rigidi  hunt.  Interdum  erumpit  efflorescentia: 
(Anglice  dicta)  super  corporis  partes  ru-i 

bescente^,  i 

bescentes.  Hujus  ruboris  accessu  mitigantur  sig¬ 
na  febrilia,  et  halitu  cutis  (qui  antehac  imminutus, 
forsan  prorsus  impeditus  fuerat)  restituto  ac  su¬ 
dore  profluente,  penitus  removentur.  Post  pau¬ 
cos  dies,  tres  scilicet  vel  quatuor,  evanescit  ru¬ 
bor,  cuticula  in  squamulas  furfureas  abeunte,  et 
valetudini  integra  cito  appropinquat  seger. 

Tn  Scarlatina  autem  anginosa  plerumque  ab 
initio,  certe  in  progressu,  signa  multo  magis  for¬ 
midanda  apparent.  Inter  praemonentia,  notatu 
digniora  videntur  facies  pallida  ac  moesta,  ani- 
*mus  demissus,  pulsus  aliquantum  citatus,  lassi¬ 
tudo,  sensus  rigiditatis  in  gutture  et  tensionis 
musculorum  ad  humeros  pertinentium,  quasi 
hi  funibus  ligati  fuerint.  H^cce  signa  horrori 
aliquot  horis  (etiam  aliquot  diebus,  ut  quidam 
dicunt)  praeiverunt.  Sed  plerumque  de  morbi 
accessu  monemur  capitis  dorsique  dolore,  cui 
cito  supervenit  horror,  dein  calor  ;  hi  iterum 
iterumque  alternant ;  demum  permanet  omnino 
calor  plurimum  auctus.  Tunc  subsequuntur  a- 
norexia,  nausea,  et  frequenter  vomitus.  De 
sensu  doloris  in  gutture,  seu  potius  de  molestia 
orta  ex  musculorum  cervicis  rigiditate  conquae- 

ritur 

ritur  asger ;  haud  facile  deglutit ;  labore  spiritum 
ducit  frequenter  suspirans  *  j  siti  vexatur ;  hali¬ 
tum  labia  urentem  efflat ;  et  voce  submissa  vel 
absona  loquitur.  Pulsus  arteriarum  celeres,  par¬ 
vi,  et  debiles ;  in  exemplis  nonnullis  pleni  ac  duri 
fiunt.  Cutis,  tactui  sicca,  in  partibus  diversis 
angitur  quasi  acubus  pungeretur.  Lingua  ad 
apicem  marginesque  rubra  et  humida,  ad  inte¬ 
riorem  partem  (prascipue  radicem  versus)  sicca 
et  plus  minusve  subfusco  muco  obducta  apparet. 
Faucibus  internis  inspectis,  velum  pendulum  pa¬ 
lati,  uvula,  tonsillas,  et  oesophagus  rubore  niten¬ 
tes,  saepe  crustis  mucosis  sparsim  albescentes  re- 
periuntur,  sed  ulcera  raro  tegunt  hse  crustae.  In 
plurimis  casibus  occurrunt,  die  primo  vel  secundo 
ab  accessu  morbi,  symptgmata  modo  memorata. 
Sub  vesperam  pleraque  omnia  ingravescunt,  aegri 
multum  per  noctem  vigilant,  persaepe  delirant, 
interdum  sunt  semisopiti,  vel  etiani  sopore  alto 
oppressi.  Hae  exacerbationes  vespertinae  per  to¬ 
tam  morbi  decursum  insignes  notantur.  Die 
tertio  (citius  tardius)  facies,  cervix,  pectus,  et 
brachia  rubescunt  5  paulatim  afficiuntur  similiter 

extremitates 

^  Raro  acceleratur  respiratio  in  eadem  ratione  ac 
pulsus. 

extremitates  inferiores.  Interdum  rubor  per  uni¬ 
versam  cutem  diffunditur,  totumque  corpus  tu¬ 
met  ;  in  omni  fere  exemplo  partes  rubentes  quo¬ 
dam  tumore  laborant,  digiti  prsesertim,  qui  in¬ 
super  rigidi  fiunt.  In  speciem  variat  magnopere 
cutis.  Nunc  sine  ullis  pustulis  aut  aspretudine 
rubet;  nunc  maculis  interstinguitur,  aut  in  lenti¬ 
gines  elevatur :  in  plerisque  autem,  tactui  levis 
late  et  equaliter  rubore  inficitur,  quasi  succo 
fructus  Rubi  Id^i  inquinata.  Hicce  color,  cute 
pressa,  evanescit ;  pressura  remota,  statim  viget. 
Rubore  superveniente  raro  tollitur  aut  levatur, 
saspe  acerbatur  morbus.  Nausea  vomitusque 
maxima  ex  parte  cessant,  calor  vero,  anxietas, 
et  circum  praecordia  oppressio  augentur.  Oculi 
rubri  et  inflammati  fiunt ;  ab  ore  naribusque  hu¬ 
mor  acer  saepe  profluit ;  et  mucus  viscidus  fauci¬ 
bus  ac  gutture  collectus  interdum  vocem  suppri¬ 
mit,  interdum  respirationem  impedit  multum. 
Nunc  pervigilium  vel  delirium  aegros  vehemen¬ 
tius  vexat ;  alioquin  opprimit  torpor  vel  coma. 
Morbo  sic  progrediente  intra  triduum 

quatriduumve  partes  rubentes  detument,  fuscus 
fit  gradatim  color  cutis,  decrescit  calor,  minui¬ 
tur  sitis,  cibi  appetentia  redit,  tranquillus  evadit 

somnus. 

somnus,  et  cuticula  decidente  ^ger  tandem  con¬ 
valescit.  Eodem  tempore  crustas  exeunt  partes 
faucium  affectae  ;  et  si  exulceratae  sint,  pus  sanum 
emittunt,  ac  cito  medentur. 

Species  tertia  (Cynanche  Maligna),  quamvis 
a  Scarlatina  Anginosa  principio  parum  differat, 
in  progressu  tamen  periculosior  evadit,  et  in  e* 
ventu  multo  magis  lethifera» 

Faucium  gutturisque  conditio  (unde  huic  va¬ 
rietati  derivantur  et  nomen  et  character)  accurate 
describi  postulat.  Cum  has  partes  incipiente  morbo 
inspiciamus,  ruborem  nitentem  late  diffusum  cer¬ 
nimus,  sedulo  scrutantibus  reperiuntur  maculse 
pallidse  passim  sparsae.  Hae  brevi  alb^  vel  cinereas 
fiunt,  serpunt  ac  coalescunt,  tandem  crustas  (An- 
glice  Sloiighs  dictas)  exeunt;  tunc  deteguntur  ulce¬ 
ra  sordida  sine  pure,  modo  superficiaria,  modo  al¬ 
te  erodentia.  Haec  praesertim  occupant  velum  pen¬ 
dulum,  tonsillas,  uvulamque,  frequenter  autem 
ad  oesophagum  tracheamve  serpent.  Interdum 
exulcerantur  lingua,  (radicem  versus  praecipue) 
gingivae,  malae  internae  et  nares.  Eodem  modo 
affici  tubas  Eustachianas  haud  absimile  videtur, 

nam 


I 


DE  SCARLATINA. 


9 


aiam  ab  auribus ,  quorundam  segrotantium  libere 
profluxit  sanguis,  aut  sanies,  testandbus  Fothergill 
et  Withering. 

Faucibus  aliquandiu  ^fFectis  modo  jam  nunc 
descripto,  sanies  acris  ab  ore  nasoque  fluit,  labia 
et  nares,  frequenter  imo  omnes  cutis  partes  super 
quibus  vel  brevi  manserit  erodens  ;  interdum  per 
intestina  iter  faciens  diarrhoeam  gignit,  et  ani  clu¬ 
niumque  excoriationes  efficit.  Dum  sese  exten¬ 
dunt  faucium  ulcera,  spiritus  fetet,  virusque  te- 
trum  participat  larynx ;  unde  spirandi  difficultas, 
stertor,  et  vox  rauca» 

Quanquam  cutis,  rubore  apparente,  magis 
autem  desquamente  cuticula,  (sicut  antea  memo¬ 
ratum  est)  febris  aliquando  remittit,  et  postmodo 
fauste  procedunt  omnia ;  tamen  ut  cito  in  pejus 
ruant,  multo  frequentius  accidit.  Apparent  enim 
super  partibus  cutis  diversis  macufe  lividae  :  fau¬ 
cium  ulcuscula  late  serpunt  atque  gangraena  cor¬ 
ripiuntur  :  adeo  fetet  oris  halitus  ut  sibimetipso 
^gro  displiceat.  Pulsus  multo  debUiores,  cele¬ 
res,  atque  abnormes  fiunt ;  anxietas  admodum 
augetur  ;  excretiones  alvi  et  urina  inscienter  red- 

^  duntur  i 

duntur ;  magis  magisque  franguntur  vit^  vires  | 
persistit  usque  coma  vel  delirium ;  ^ger  gravi 
anhelitu  spirat,  et  denique  languescunt  lumina 
morte^ 

Morbi,  ut  inpierisque  observatus,  est,  historia 
sic  ad  finem  perducta,  indicia  quaedam  anomala 
seu  minus  usitata  (quippe  qua:  ad  recte  judican-» 
dum  vel  praesagiendum  de  eventu  haud  parum 
prosunt)  nunc  obiter  memorare  restat. 

Interdum  cutis  rubor  non  una  specie  vei 
late  diffusus  sed  modo  abnormi  maculis  albidis 
amplis  interestinctus,  et  vicissim  his  colorem 
mutans,  sese  ostendit :  interdum  super  cutem 
rubentem  erumpunt  phlyctaenae  albidae  vel  fuscae.. 
Modo  rubor  subito  evanescit  f,  atque  incedit 
delirium  ferox  ;  dum  interea  rapide  sanantur 
faucium  ulcera :  modo  decrescit  efflorescentia  pe- 
detentim  more  solito  ;  tunc  iterum  resurgit,  ite- 
rumque  decrescit.  Quibusdam  mgrotantibus, 
quanquam  fusca  evaserit  cutis,  sine  halitu  tamen, 
^  rigida 

^  Witliering’s  Account  of  Scarlatina  at  Birming- 
liam,  in  1778. 

f  Willan’s  Diseases  of  London,  passim. 

rigida  et  aspera  manet.  Torpent  oculi ;  os  ari« 
dum,  lingua  subnigra  aut  fusca,  sicca  atque  dura, 
et  labia  livida  concisaque  fiunt.  Interdum  ex 
auribus  vel  naribus  erumpit  ubertim  sanguis  :  iii^ 
terdum  libere  profluit  humor  limpidus,  aut  pus 
muco  commixtum.  Qui  sic  laborant,  perpauci 
tarde  convalescunt,  multi,  totis  viribus  demum 
fractis,  e  vivis  discedunt  tabe  lenta  consumpti.  A- 
liis  repente  ingruit  delirium,  cutis  rubescit  et  ca¬ 
lore  uritur,  mox  sua  fata  instant.  Aliis  (prae¬ 
sertim  adultis)  splendent  oculi  ac  rutilant,  iridis 
nitor  emicat,  et  lucem  utcunque  fulgidam  facile 
pati  queunt  pupillae  dilatatm  Modo  usque  adeo 
tument  glandulm  parotides  ut  suffocationem  mi¬ 
nitentur,  imo  efficiant :  modo  atra  lue  ad  tra¬ 
cheam  et  pulmones  serpente,  morbus  primarius 
in  Cynanchem  trachealem,  aut  in  Pneumoniam 
veram  converti  videtur.  Convulsionibus  arri¬ 
piuntur  quidam,  praecipue  infantes.  Adolescen- 
tulis  nonnullis  immature  apparuerunt  catamenia  ; 
puberibus  profuse  fluxere. 

B  2  .  DE 

*  Ex  hoc  oculorum  statu  accurate  dijudicetur  pro¬ 
clivitas  ad  delirium.*— -VViTHERiNG,  loco  cit» 

DE  INSPECTIONE  CADAVERUM. 

Quod  ad  causas,  naturam  vei  methodum  me¬ 
dendi  spectat,  parum  notitia  medicis  attulit  eo¬ 
rum,  qui  hoc  morbo  periere,  dissectio  ;  attamen 
satis  superque  monstravit  quam  late  sese  exten¬ 
dunt  inflammatio,  ulceratio,  gangraena,  et  spha- 
celus. 

Crassior  solita  reperta  est  membrana  Schnei- 
deriana  Velum  pendulum  plane  putre  ;  ton¬ 
sillae  (quamvis  forsan  absque  ulceribus  extrinse¬ 
cus)  interna  parte  livida  et  ad  putredinem  festi¬ 
nantes  ;  uvula  nunc  pene  exesa,  nunc  muco 
membranaceo  obducta  ;  ulcera  et  sphacelus  f  per 
oesophagum  usque  ad  ventriculum,  per  tracheam 
ad  pulmones  descendisse  observata  sunt.  Inter¬ 
dum  trachea  operitur  crusta  mucosa  ;  interdum 
vera  membrana  investitur  ut  in  cynanche  trachea¬ 
li.  Glandulm  mesentericae  pariter  ac  lymphaticas 
colli  aliquando  tumidae  inveniuntur. 

DE 

*  Hdberden  Comment.  p.  24. 

» 

t  Fothergill  et  Cullen. 

DE  CAUSIS. 

Huic  morbo  procliviores  sunt  impuberes  quam 
adulti.  Annos  duos  natis  minores,  vel  quinqua¬ 
ginta  majores  rarissime  lacessuntur.  Fseminas 
quam  mares  facilius  malum  suscipiant ;  fortasse 
quia  has  aegros  curando  contagioni  magis  objec¬ 
tantur,  Vires  antea  fractas  huic  ^que  ac  morbis 
plurimis  homines  procliviores  reddere,  et  prae¬ 
monstrat  ratio,  et  satis  comprobavit  res  facta. 

Quatenus  anni  tempestas,  aut  temperies 
coeli,  aut  situs  proclivitatem  ad  virus  recipien¬ 
dum  ;  vel  quantum  polleant  in  eo  gignendo  et 
propagando  adhuc  in  dubio  manet.  Utcunque 
haec  res  se  habeat,  morbum  tempestate,  situ, 
temperie,  multum  variari  mihi  satis  constat.  In 
aestate  et  autumno,  speciem  Scarlatinae  vel  simpli¬ 
cis  vel  anginosae  plerumque  induit ;  in  hyeme 
primaque  vere,  plurimum  praevalent  Cynanches 
malignae  indicia.  H^c  insuper  occurrunt  (ut 
cuidam  scriptori  claro  placet  *)  in  locis  depressis, 
aut  humidis,  aut  soli  vel  ventis  minime  expositis. 

Has 

Withering, 

Has  observationes  veruntamen  accipere  cum  gra* 
no  salis  oportet» 

Frigus,  cibi  intemperantia,  potatio  immodica, 
Axenus  nimis  culta,  valetudo  adversa,  metus ; 
quicquid  denique  vel  animum  deprimit,  vel  cor¬ 
pus  debilitat,  inter  causas  ^r^disponentes  recen¬ 
sendum  est* 

Auctores  fere  omnes  (ni  fallor)  de  contagio 
utDote  causa  unica  Scarlatinam  excitante  comme- 

i 

morarunt  j  mihi  autem  videtur  venenum  morbi¬ 
dum,  nullo  antegresso  contagio,  in  corpore  ani¬ 
mali  gigni,  ibique  quendam  morbum  specialem, 
unde  sicut  a  fonte  per  innumeros  rivos  labetur 
contagium,  concitare  posse. 

Ut  sic  res  se  habeat  in  Typho  a  multis  conce¬ 
ditur.  Cur  non  in  exanthematibus  aliisque  mor¬ 
bis  qui  contactu,  miasmate,  vel  effluviis  propa¬ 
gantur  ?  Verum  enimvero  (ni  fallor)  aut  huic  o- 
pinioni  assentire  necesse  est,  aut  omnes  morbos* 
contagiosos  a  nostris  parentibus  primis  esse  deri¬ 
vatas  asserere  :  nisi  quispiam  profecto  ad  arculam 

Pandorae  recurrere  mavult,  ex  qua 

<<  . . . — Macies, 

■  “ - M  acies,  et  nova  febrium 

Terris  incubuit  cohors.” 

Talia  argumenta  ampliare  vel  extendere  haud 
arduum  esset ;  attamen  ea,  quippe  quae  hujusce 
opusculi  scopo  limitibusque  minime  congruerent, 
praecidere  melius  videtur. 

De  causa  proxima  varias  conjecturas  in  me¬ 
dium  protulerunt  medici  clari,  ejus  natura  vero 
(ut  opinor)  adhuc  latet  in  atra  caligine  mersa, 

/ 

'DE  DIAGNOSI. 

/ 

Scarlatinam  inter  ac  Rubeolam  haud  facile 
dijudicantur  nonnunquam  indicia  pathognomoni»» 
ca  ;  horum  attamen,  praecipue  si  ad  rationem 
medendi  aspiciamus,  discrimen  permagni  inter- 
est. 

In  Rubeola,  plerumque  ab  initio  adsunt  mador 
oculorum,  palpebrarum  tumor,  sternutatio  et 
tussis :  in  Scarlatina,  h^c  plurimum  desunt.  In 

'  hac„ 


V 

liac,  quam  in  illa  maturius  apparet  cutis  rubor^ 
vigendus  floret,  et  latius  sese  diffundit.  In  Rube- 
ola,  lentigines  quasi  in  racemis  erumpunt,  perex¬ 
iguae  quidem  et  tactu  potius  quam  visu  percipien¬ 
dae  ;  inter  hos  vero  racemos  colore  naturali  con¬ 
spicitur  cutis  :  in  Scarlatina,  hoc  raro  occurrit. 
Angina  caret  insuper  Rubeoia. 

A  Cynanche  tonsillari  distinguitur  Scarlatina 
per  delirium  vel  coma,  nauseam,  vomitiones  et 
diarrhcxam,  qu^  hanc,  etiam  sub  initio,  tam 
frequenter  comitantur.  Causae  excitantis  notitia, 
aegrotantis  aetas  diathesisque  ad 'diagnosin  veram 
multum  conferunt.  Scarlatinam  (maxime  Cy- 
nanchem  malignam)  accuratius  designant  febris 
natura,  anxietas  peculiaris,  virium  prostratio, 
ulcera  faucium  et  coryza  ;  efflorescentia  autem 
superveniente,  non  diutius  sub  judice  lis  est. 

Erysipelati  interdum  refert  efflorescentia 
Scarlatinse  ;  attamen  illa  facile  dignoscitur, 
quandoquidem  unam  alteramve  seligit  partem, 
ex  qua  humor  acer  emittitur.  Praeterea,  stu¬ 
pore  vel  veterno  accessus  erysipelatis  Ssepe  primo 
indicatur. 

.  A® 

'  Ad  Scarlatinam  recte  discernandam  haud  par- 
tI  momenti  est,  naturam  morbi  epidemici  eodem 
tempore  maxime  grassantis  in  mentem  habere ; 
anne  aegrotans  contagio  expositus  fuerit  (si  id 
heri  possit)  reperire ;  anne  morbo,  de  quo  agi¬ 
tur,  antea  laboraverit.  Illi,  quos  femel  afliixit 
Scarlatina,  immunes  ea  reliquam  vitam  genera¬ 
liter  degunt, 

N 

DE  PROGNOSI.  . 

OuANOUAM  historia  morbi  jam  tradita  ad  rec¬ 
te  judicandum  de  eventu  nos  ducere  possit,  tamen 
de  prognosi  perpauca  annectere  haud  inutile  vi¬ 
detur.  Imprimis  obfervandum  est  quo  exquisi- 
tius'fpeciem  Cynanches  induit  morbus,  tanto  ma¬ 
gis  lethale ;  quo  magis  vero  ad  formam  Scarla- 
tince  simplicis  appropinquat,  tanto  lenius  evadit. 

Hoc  morbi  nomen,  vix  enim  altius  assurgit,’’ 
(fpecies  simplex  scilicet)  periculo  plurimum  va¬ 
cat,  • 

Faustam  terminationem  prodicere  licet  tam 
in  anginofa,  quam  in  maligna,  si  corporis  con- 

C  stitutionis 

stitutioiiis  firnicS  natura  sit  aeger ;  si  cutis  rubor 
late  diiFundatur,  uniufmodi,  constans,  biduum 
triduumve  permanens,  et  faciem  artusque  potius 
quam  corporis  truncum  occupans ;  si  febris  re¬ 
mittat,  incipiente  adhuc  rubore,  et  postea  magis 
magifque  decrefcat,  dum  interea  fefe  extendit  at¬ 
que  modo  solito  recedit  rubor.  Si  sudor,  viribus 
nondum  fractis,  sine  artis  auxilio  erumpat  mo¬ 
dicus  et  generalis,  et  post  fluat  minime  interrup¬ 
tus  ;  si  tumor  dolorque  faucium  ac  gutturis  lenes 
sint  vel  brevi  minuantur  ^  si  respiratio  parum  im¬ 
pediatur  ;  si  denique  perraro  spargantur  et  cito 
saij^entur  ulcera.  Sensorium  imperturbatum,  vo¬ 
cem  sonoram,fsitim  modicam  signa  inter  benigna 
enumerare  licet. 

Cum  vero,  ineunte  morbo,  sseviat  febris,  et 
delirium  vel  coma  invadant ;  cum  vires  repente 
prosternantur ;  cum  efflorescentia  subito  retro- 
C'edat,  vel  maculm  lividm  sparsim  sese  ostendant ; 
cum  cutis  fiat  sicca,  subnigra  et  dura,  vel  sudo¬ 
res  gelidi  mgrum  irrorent  viscidi  et  partiales ; 
cum  ulcera  faucium  late  serpant,  alte  erodant, 
et  ad  gangrasnam  rapide  ruant ;  cum  denique 
fasces  virides  et  valde  fetidas  fiant,  vel  inscio  m- 

gro  demittantur,  et  diarrhoea  pervicax  maneat, 
tum  mors  celeri  passu  instat,  et  vix  eluctabile 
fatum. 


DE  RATIONE  MEDENDE 

In  Scarlatina  curanda  tria  consilia  medico  sese 
offerunt.  \mum^  Progressum  intercipere,  cate¬ 
nationem  morbosam  prseveniendo.  ^dufjiy  Im¬ 
petum  temperare,  symptomata  leniendo.  Stium^ 
Debilitati  ac  putredini  occurrere,  sustentando 
vires  vitse. 

Ad  primum  consilium  magnopere  laudantur 
remedia  duo,  et  eorum  utilitatem  satis  compro¬ 
bavit  experientia. 

Emetica — ^Ex  iis  anteferenda  est  Tariris  An- 
timonii;  seu  potius  Ipecachuanha^  quippe  quae 
tuto  et  cito  vomitionem  plenam  ciet,  ac  insuper 
ad  morbum  decutiendum,  systema  commovet. 
Quanto  maturius,  tanto  efficacius  datur.  Exhi¬ 
beatur  semel,  vel  forsan  iterum,  si  nausea  per¬ 
stiterit.  Emeticorum  vero  crebra  repetitio  mu^- 

C  2 

tilis  mihi  videtur,  imo  perniciosa  ;  quippe  quse 
^grum  vexat  ac  debilitat :  praeterea,  ventriculum 

irritat  magisque  ad  evomendum  proclivem  red¬ 
dit. 

/ 

Aoua^  frigida  praesertini — Hocce  remedium 
simplex,  sed  morbum  ad  sistendum,  me  judice, 
potentissimum,  partibus  corporis  externis  in  cu- 
latione  Scarlatina  a  Doctore  Gerard  (quantum 
scio)  primo  adhibitum  est,  duobus  in  exemplis, 
eventu  felicissimo  Postea  a  Doctore  Currie 
frequenter  usurpatam  esse,  successu  simili,  noster 
Professor  Gregory  suos  auditores  certiores  fe¬ 
cit.  Effectus  suos  pra^stantissimos  edit  aqua  fri¬ 
gida,  cum  corpori  nudo  affundatur  secundum 
monita  methodumque  Doctoris  Currie  de  Typho 
tractantis. 

Quandoquidem  multum  exacerbatur  febris 
ad  vesperam,  tunc  affusio  frigida  maxime  tem¬ 
pestiva  erit.  Fortasse  magno  cum  fructu  adhi¬ 
beatur 

C^uiie  s  Medical  Reports,  2d  cdition,  1^98.-— 
Istius  libri  editio  tertia  nondum  in  lucem  prodierat, 
'r]'L.o  tempoic  compositum  fuit  hocce  opusculum. 

beatur  in  stadio  quolibet ;  dummodo  corporis 

calor  monstrante  thermometro  sit  stabilis  et  na- 

\ 

turali  major,  nullusque  sensus  frigoris  aegrotanti 
adsit,  atque  nondum  eruperit  sudor.  Si  verum 
progrediente  morbo  calor  minus  intensus  fiat, 
dum  crescunt  anxietas,  debilitas,  et  alia  signa  fe¬ 
brilia,  magis  consentanea  videtur  aqua  tepida  la¬ 
vatio,  vel  ejusdem  affusio..  Anginse  vel  Pneu- 
monise  indicia,  qu^  in  hoc  morbo  ssepe  occur¬ 
runt,  affusionem,  vel  lavationem  frigidam  inter¬ 
dicere  videantur ;  ex  usu  tamen  'didicimus  hu:c 
remedia  talibus  in  exemplis  sine  ulla  injuria,  imo 
magna  cum  utilitate,  adhiberi  posse  :  Quod  rqul- 
tis  catarrho  contagioso  correptis  obvenire,  cu¬ 
rante  Doctore  Jacobo  Hopie,  egomet  in  Nosoco¬ 
mio  Regio  Edinensi  frequenter  vidi. 

Remedia  quse  consilium  secundum  postulat 
nunc  recensenda  sunt. 

Detractio  Sanguinis — Etsi  in  Scarlatina  angi- 
nosa  species  febris,  fauciumve  tumor  venae  sec¬ 
tionem  indicare  videantur,  veruntamen  hoc  re¬ 
medio  uti  circumspectione  summa  omnino  ne- 
cesse  est.  Siquando  faucium  vel  colli  inflamma¬ 
tio, 

tio,  delirium  ferox,  aut' coma  cum  pulsu  pleno 
ac  duro  sanguinis  missionem  postulat,  applicea- 
tur  hirudines  partibus  affectis,  vel  cucurbitula 
cruentae  temporibus.  Quovis  in  exemplo  forsan, 
detractio  sanguinis  specialis  generali  anteponenda 
est.  Haec  vim  vitalem  minuit ;  illa,  quod  sys-^ 
terna!  opprimeret,  removet. 

Crusta  coriacea,  quam  sanguis  in  hac  mor¬ 
bi  specie  emissa  saepissime  ostendit,  prudentem 
nequaquam  impellat,  experientia  obstante,  eum 
copiose  detrahere.  Utilissimum  profecto  me¬ 
dico  signum  est”  (nempe  crusta)  quamvis  mul¬ 
tum  absit,  ut  ad  illud  solum  respicere  debeat 

In  Cynanche  maligna  talis  est  proclivitas  ad 
"debilitatem  et  putredinem,  qualis  venas  sectionem 
prorsus  vetat.  Si  detractionem  sanguinis  un¬ 
quam  exigeret  faucium  vel  capitis  affectio,  ope 
hirudinum  tutius  fieri  potest. 

Epispastica  'ad  fauces  collumque  applicata 
non  mediocriter  prosunt ;  quoniam  vero  eorum 
usu,  testante  Withering,  saspe  acceleratur  vel 

aggravatur 

Gregory  Conspectus  Med.  Theor. 

aggravatur  delirium,  forsan  ea  hirudinibus  per® 
mutare  licet. 

Cathartica  raro  indicantur,  alvo  vel  regula¬ 
ri  vel  nimis  soluta  ut  plurimum  existente.  Si 
judicatum  fuerit  nihilominus,  ex  historia  casus, 
e  tensione  vel  dolore  abdominis,  faeces  in  parte 
intestinorum  superiore  retineri,  tunc  purgantium 
lenium  ope  alvum  movere  non  modo  licebit,  ve¬ 
rum  etiam  prorsus  necesse  erit.  Si  demittantur 
feces  virides  vel  subnigrae,  idoneum  catharticuni 

videtur  Submurias  Hydrargyri^  aut  solus,  aut 

% 

Rheo  palmato^  vel  Convolvulo  J alapa  conjunctus. 
Plerumque  autem  in  omni  specie  morbi  enemata 
ad  dejectionem  regularem,  quotidianam  scilicet, 
comparandam  sufficient. 

Diarrhoea  (signum  molestum  ^que  ac  in¬ 
faustum)  quamprimum  cohibenda  est  medica¬ 
mentis  astringentibus,  vel  absorbentibus,  vel  opia- 
tis.  Hos  fortasse  purgatio  alvi  lenis  alternare  o- 
portet.  Eodem  pertinent  (ni  fallor)  liquores 
mucilaginosi  in  ventriculum  recepti ;  quippe  qui 
et  hoc  viscus  et  intestina  tueri  aliquatem^s  valeant, 

ne 

ne  ea  nimis  irritet  faucium '  humor  acer  per  oeso¬ 
phagum  descendens. 

V 

Sudor  vix  sine  periculo  elici  potest ;  attaiiien 
si  sponte  modo  jam  descripto  eruperit,  criticus, 
vel  saltem  propitius  habeatur,  atque  per  diapho^ 
retica  et  diluentia  fovendus.  Si  cute  sicca  calor 
intensus  persistat,  haud  parum  proderit  affusio 
vel  lavatio  frigida.  Cum  vero  pariter  decreve- 
rmt  et  morbus  et  calor,  lavetur  totum  corpus  a- 
qua  tepida  ;  sic  enim  decident  facilius  squamae, 
et  cutis  halitu  instaurato,  Anasarcae,  qu^e  Scarla¬ 
tinam  saepe  excipit,  aliquatenus  occurretur. 

Gargarismata  sunt  sedulo  usurpanda 'ad 
sordes  e  faucibus  abluendas :  hoc  modo,  ne 
iiuxio  acris  in  ventriculum  ac  intestina  descendat, 
ibique  inflammationem  aut  diarrhceam  excitet, 
quantum  fieri  potest,  pr^cavemus.  Siquando 
ob  aetatem  teneram,  aiiamve  causam  gargarisma- 
tibus  uti  nequeant  aegrotantes,  tunc  ea  per  sy¬ 
ringem  injici  idoneum  videtur  :  notandum  est 
vero  gargarismata  sordesque  simul  plerumque 
exsorbere  infantes. 


Quod 

Quod  ad  formam  horum  medicaminum  per¬ 
tinet,  paucis  absolvam.  Exemplis  in  mitioribus^ 
^inian  rubrum  husitanicum^  vel  uceturn^  utrumvis 
{iqua  admistum ;  seu  succus  Citri  me  dic  ce  votis  nos¬ 
tris  satis  respondebit  ^  in  gravioribus,  dccoctian 
Cincbonce  efficinalis^  cui  addi  potest  par  quantitas 
tuini  r  libri  ^  vel  pauxillum  acidi  sulphur  ici  maxi¬ 
me  opitulatur  ;  aut  decoctum  hordei  distichi^  aci¬ 
do  muriatico  acidulatum.  Suadent  nonnulli  ut 
/ 

•vapores  aquce  inhalent  sgri.  Omnis  alia  fau¬ 
cium  curatio,  ut  mihi  videtur,  est  repudienda  ut- 
pote  tmdii  multum,  auxilii  parum  aut  nihil  alla¬ 
tura 

/ 

Medicamentis,  qum  vulgo  stimulantia^  toni- 
ca^  et  antiseptica  appellantur,  proclivitas  ad  debi¬ 
litatem  et  putredinem  (qiim  attentionem  medici 
in  Cynanche  maligna  praecipue  vindicat)  optime 
sit  pras vertenda.  Ex  his,  vinum cinchona  aliis, 
ut  mihi  videtur,  longe  antecellunt.  In  Scarla.- 
tina  anginosa,  ad’  vires  sustinendas  plerumque 
sufficiet  vinum  :  admistum  aqua  multum  com¬ 
modi  affert,  diaphoresin  promovendo.  In  diathe- 
si  phlogistica  caute  adhibeatur  hoc  remedium. 

D  Dum 


*  Heberden  Comment.  p.  27, 

Dum  sjevit  febris,  multi  Cinchonam  omnino 
prohibent,  quippe  qu^  inflammationem,  faucium¬ 
que  tumorem  aggravat.  In  Cynanche  autem 
maligna,  longe  prse  cscteris  huic  confidere  debe¬ 
mus.  Efficacissima  erit  sub  forma  pulveris  data  : 
hoc  modo,  vel  in  decocto  exhibitam  ssepe  re¬ 
spuunt  aut  vomunt  infantes  j  tunc  per  anum  est 
administranda. 

Acida^  scilicet  Muriaticum^  Sulphuricum^  et 

j 

quae  ex  regno  vegetabili  comparantur,  utpote  an- 
tiseptica  saepe  adhibita  sunt  non  sine  fructu. 


DE  REGIMINE  ET  DDETA. 


Scarlatina  decumbentes  temperie,  quam 
quae  Typho  laborantibus  convenit,  calidiore  ser- 
■vandos  esse  plerique  medici  monent :  attamen 
quamdiu  intenditur  calor  febrilis,  vel  supra  gra¬ 
dum  centesimum  thermometri  Fahrenhcitiani  per¬ 
manet,  libere  admittendus  videtur  aer  frigidus 
vel  saltem  frigidulus ;  semper  proderit  apertus 
et  purus. 

Si  febre  nondum  desaeviente  aegrotans  cibum 
appeteret,  haud  denegandae  sunt  gelatinoi  ex  ma¬ 
terie  animaii  vel  vegetabili ;  aut  juscula.  Pro  po¬ 
tu  habeat  aquam  meram,  vel  pauxillo  vini  admis¬ 
tam,  vel  in  quo  panis  tostus  maceratus,  aut  hor¬ 
deum  decoctum  est.  Cum  vero  discesserit  mor¬ 
bus,  tonica  nempe  praeparata  ex  Cinchona  vel  Fer-^ 
ro,  diaetaque  lauta  ad  vires  reficiendas  maxime 
idonea  videntur. 

DE  SEQUELIS. 

Varii  sunt  affectus  morbosi,  quos  utpote  con¬ 
secutiones  Scarlatina  tradidere  auctores,  Phre¬ 
nesis  scilicet,  fatuitas,  Ophthalmia,  dolores  rheu¬ 
maticis  similes,  pulmonum  affectiones,  glandu¬ 
larum  parotidarum  ac  submaxillarium  tumores 
et  suppurationes,  denique  Anasarca  insigniter. 
De  ultima  sola,  utpote  saepius  occurrenti  et  prae 
ceteris  notatu  digna,  perpauca  adjuilgam. 

/ 

Subsequitur  generatim  Anasarca  intra  pau¬ 
cas  dies  postquam  penitus  discesserit  efflorescen¬ 
tia,  et  totum  corpus  plerumque  afficit.  Cur  vero 

post 

post  Scarlatinam  proprie  dictam  frequenter,  post 
Cvnanchem  malie-nam  rarissime  occurrit,  non 
mihi  satis  liquet. 

Sine  artis  auxilio  saepe  absorbetur  aqua  effu¬ 
sa.  Si  vero  medicamentis  opus  esse  judicetur, 
ad  cathartica  et  diuretica  usitata  confugiendum 
est.  Diuretica  mihi  potiora  videntur  quippe  quae 
vires  jamdudum  deficientes  minus  exhauriunt. 

